News Update: Alphabet งบดีเกินคาด รายได้โต 33% Pixel ยอดขายทุบสถิติ ยอดขายโฆษณาพุ่ง ธุรกิจ Cloud โต 45%ก.ค. นี้ เตรียมแตกหุ้น 20 ต่อ 1 - FINNOMENA
Alphabet บริษัทแม่ Google รายงานผลประกอบการไตรมาส 4 ดีกว่าคาดทั้งรายได้และกำไร ดันราคาหุ้นพุ่ง 9% ในการซื้อขายนอกเวลาทำการ
2 ก.พ. 2565

Alphabet บริษัทแม่ Google รายงานผลประกอบการไตรมาส 4 ดีกว่าคาดทั้งรายได้และกำไร ดันราคาหุ้นพุ่ง 9% ในการซื้อขายนอกเวลาทำการ พร้อมประกาศแตกหุ้น (Stock Split) ในอัตราส่วน 20:1 ซึ่งจะมีผลในเดือน ก.ค.
ผลประกอบการไตรมาส 4 ของ Alphabet เทียบกับคาดการณ์โดย Refinitiv และ StreetAccount
กำไรต่อหุ้น (EPS): $30.69 สูงกว่าคาดการณ์ที่ $27.34
รายได้ทั้งหมด: 75,330 ล้านดอลลาร์ (+32%) สูงกว่าคาดการณ์ที่ 72,170 ล้านดอลลาร์
รายได้จากโฆษณาบน Youtube: 8,630 ล้านดอลลาร์ (+25%) ต่ำกว่าคาดการณ์ที่ 8,870 ล้านดอลลาร์
รายได้จาก Google Cloud: 5,540 ล้านดอลลาร์ (+45%) สูงกว่าคาดการณ์ที่ 5,470 ล้านดอลลาร์
ต้นทุนในการเพิ่มทราฟฟิก (TAC): 13,430 ล้านดอลลาร์ สูงกว่าคาดการณ์ที่ 12,840 ล้านดอลลาร์
รายได้ที่เพิ่มขึ้นถึง 32% จากปีที่แล้ว เป็นเครื่องพิสูจน์ว่า Alphabet สามารถทนแรงกดดันจากการแพร่ระบาดและอัตราเงินเฟ้อได้ดี โดยราคาหุ้น Alphabet พุ่งขึ้น 65% ในปีที่ผ่านมา ผลตอบแทนแซงหน้าบริษัทเทคโนโลยีขนาดใหญ่อื่นๆ และสร้างกำไรมากกว่าดัชนี S&P 500 ถึง 3 เท่า
รายได้จากการโฆษณาบน Youtube เป็นตัวเลขเดียวที่ต่ำกว่าความคาดหวังของนักวิเคราะห์ โดย Alphabet พยายามแข่งขันกับแพลตฟอร์ม TikTok ด้วยฟังก์ชัน Shorts บน Youtube
รายได้จากธุรกิจอื่นๆ ซึ่งรวมถึงฮาร์ดแวร์, Play Store และรายได้ที่ไม่ใช่โฆษณาบน YouTube ปรับเพิ่มขึ้นเช่นกันที่ 22% จากปีที่แล้ว ซึ่ง Sundar Pichai ซีอีโอของบริษัทรายงานว่า สมาร์ทโฟน Google Pixel ได้ทำสถิติยอดขายสูงสุดใหม่ แม้เผชิญข้อจำกัดด้านซัพพลายเชน
นอกจากนี้ Alphabet ยังได้ประกาศแตกหุ้นในอัตราส่วน 20:1 โดยจะปิดรายชื่อผู้ถือหุ้นในวันที่ 1 ก.ค. และผู้ถือหุ้นจะได้รับหุ้นเพิ่มเติม 19 หุ้น ในวันที่ 15 ก.ค.
การแตกหุ้นดังกล่าวไม่ได้เปลี่ยนปัจจัยพื้นฐานของธุรกิจ แต่จะไปลดราคาต่อหุ้น ซึ่งเป็นความเคลื่อนไหวที่บริษัทต่างๆ มักทำเมื่อราคาหุ้นซื้อขายกันที่หลายพันดอลลาร์
ล่าสุด (1 ก.พ.) ราคาหุ้นของ Alphabet อยู่ที่ประมาณ $2,752 ต่อหุ้น โดยมีราคาเพิ่มขึ้นถึง 2 เท่า จากเดือน พ.ค. 2020 โดยหากอ้างอิงจากในราคาปิดวันอังคาร ราคาของหุ้น Alphabet หลังแตกหุ้นจะเป็น $128.64 ต่อหุ้น
อ้างอิง: https://www.cnbc.com/2022/02/01/alphabet-googl-q4-2021-earnings.html 
https://www.cnbc.com/2022/02/01/google-parent-alphabet-announces-20-for-1-stock-split.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alphabet
google
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA